将进酒

將進酒是汉乐府短箫铙歌的曲调，题目意译为“劝酒歌”。

其中最著名的是唐朝李白所作《将进酒》（君不见黄河之水天上来），体裁为古体诗，全文正文176字，多认为创作于天宝十一年（公元752年）。此外，唐朝李贺亦有《将进酒》（琉璃锺）一诗。南朝梁蕭統、明朝劉基也有同名作品。

 李白《将进酒》 
李白于天宝三年（744年）因受权贵的谗悔，被排挤出京。此时的他在政治上受人排挤，理想无法实现，思想极度烦闷，于是转投酒乐，借诗意言志，不想做聖賢，一心只想交朋結友，一醉解千愁。天宝十一年（公元752年），李白与友人岑勋应邀到嵩山元丹丘家里做客。三人登高饮宴，作者将满腔不合时宜的愤激之情，借酒兴诗情抒发了出来。

內容
將進酒（唐·李白）

君不見，黃河之水天上來，奔流到海不復回。

君不見，高堂明鏡悲白髮，朝如青絲暮成雪。

人生得意須盡歡，莫使金樽空對月。

天生我材必有用，千金散盡還復來。

烹羊宰牛且為樂，會須一飲三百杯。

岑夫子，丹丘生，將進酒，君莫停。

與君歌一曲，請君為我傾耳聽。

鐘鼓饌玉不足貴，但願長醉不願醒。

古來聖賢皆寂寞，惟有飲者留其名。

陳王昔時宴平樂，斗酒十千恣歡謔。

主人何為言少錢，徑須沽取對君酌。

五花馬，千金裘，呼兒將出換美酒，與爾同銷萬古愁。

 將進酒 (明 ‧ 劉基) 
有酒湛湛，亦盈於觴。

酌言進之，思心洋洋。

亦有兄弟，在天一方。

安得致之，樂以徜徉。

有酒在尊，既旨且清。

何以酌之，有觩其觥。

豈不欲飲，惜無友生。

愴悢傷懷，曷云其平。

兄弟之合，如塤如篪。

朋友既比，如岡如維。

死喪急難，是責是庇。

今日有酒，如何勿思。

人亦有言，解憂惟酒。

載惛載呶，亦孔之咎。

我觴維瓊，我斝維玖。

以樂兄弟，以宴朋友。

參考文獻

Category:李白作品
Category:李賀作品
Category:詩
Category:酒题材作品